**Jann**, сапраўднае імя **Ян Разманоўскі** (нар. 12 лютага 1999, Люблін) — польскі спявак і аўтар тэкстаў, удзельнічаў у нацыянальным адборы Польшчы на Еўрабачанне 2023, дзе заняў 2 месца.

Біяграфія
---------

Нарадзіўся ў Любліне і вырас у Гарволіне ў сям’і Эдыты і Яцэка Разманоўскіх. Ён чацвёрты з васьмі братоў і сясцёр, у Яна ёсць дзве старэйшыя сястры (Антаніна і Амелія), старэйшы брат (Мацей) і два малодшыя браты (Францішак і Максіміліян) і малодшыя сёстры (Зузанна і Лена). У 2013 годзе сям’я прыняла ўдзел у першым выпуску рэаліці-шоу на тэлеканале Polsat «Nasz nowy dom».

У 12 гадоў спяваў у Вялікім тэатры. На працягу трох гадоў ён наведваў музычную школу ў Гарволіне, якую не скончыў, паколькі ва ўзросце 16 гадоў пераехаў з бацькамі ў горад Ньюры ў Вялікабрытаніі, дзе працягнуў адукацыю ў Flynn Performing Arts School. Затым у 2018—2021 гадах вывучаў вакал у Лонданскім BIMM. Зараз жыве ў Варшаве.

5 лістапада 2020 года спявак выпусціў свой дэбютны сінгл «Do You Wanna Come Over?». У 2022 годзе ён выпусціў свой дэбютны міні-альбом пад назвай *Power*. Выступаў у жніўні 2022 на Off Festival, а ў верасні на Great September. Таксама даў канцэрты ў Будапешце падчас BUSH2022 і ў Браціславе.

### Еўрабачанне

26 лютага 2023 года з песняй «Gladiator» ён прыняў удзел у фінале нацыянальнага адбору Польшчы для Еўрабачання 2023 «Tu bije serce Europy! Wybieramy hit na Eurowizję!», дзе заняў 2 месца, саступіўшы спявачцы Blanka. Пасля гэтага ў польскай медыя-прасторы ўчыніўся гучны скандал. Арганізатараў адбору абвінавачвалі ў карупцыі і ў змове супраць Яна. Гледачы паставілі яму найвышэйшы бал, у той час як Blanka не вельмі іх уразіла, але суддзі вывелі выканаўцу на першае месца сваімі ацэнкамі. У сацсетках распаўсюджваліся чуткі, што журы з дзяржаўнага канала TVP загадзя ведалі, каму аддадуць перамогу ў нацадборы «Еўрабачання-2023». У сеціве з’явіліся адразу некалькі петыцый з заклікамі адправіць на «Еўрабачанне-2023» Jann. Пасля фіналу адбору на «Еўрабачанне» ён адыграў канцэрт у рамках Melfest WKND 2023 у Стакгольме і адправіўся ў свой першы сольны тур па Польшчы. У маі 2023 года выступіў падчас Polsat SuperHit Festival 2023 у Сопаце, а ў чэрвені на Orange Warsaw Festival 2023 у дуэце з Джарэдам Лета і ўдзельнікамі гурта 30 Seconds to Mars.

Дыскаграфія
-----------

### Міні-альбомы

| Дата | Назва |
| --- | --- |
| 25 сакавіка 2022 | *Power* |

### Сінглы

| Дата | Назва |
| --- | --- |
| 2020 | *Do You Wanna Come Over?* |
| 2021 | *One Missed Call*
*Body Temperature* |
| 2022 | *Smile*
*Promise*
*Gladiator* |

Зноскі
------

1. ↑  Poland: Blanka to Eurovision 2023 **(нявызн.)**.
2. ↑  Był w "Naszym nowym domu", ma siódemkę rodzeństwa. Jann uchodzi za "czarnego konia" eliminacji do Eurowizji (польск.). *plejadapl* (20 лютага 2023). Праверана 4 сакавіка 2023.
3. ↑  *Polsatboxgo.pl - Najlepsze seriale, filmy i sport na żywo*. *polsatboxgo.pl* [польская].
4. ↑  Rodzina z Natalii i ich nowy dom (польск.). *eGarwolin.pl* (7 кастрычніка 2013).
5. ↑  Jann prezentuje nowy utwór "One missed call" – Polska Płyta / Polska Muzyka (польск.) (25 мая 2021).
6. ↑  Jann o Eurowizji, Maneskin i nieukończeniu szkoły muzycznej w Polsce! **(нявызн.)**. Праверана 18 лютага 2023.
7. ↑  Jann. Z Londynu do Warszawy, z muzyki klasycznej do popu – Czwórka – polskieradio.pl (польск.).  polskieradio.pl. Праверана 15 лютага 2023.
8. ↑  Jann – Do you wanna come over? **(нявызн.)**.
9. ↑  Jann – POWER EP – CD (польск.).  sklep.fonobo.pl. Праверана 15 лютага 2023.
10. ↑  OFF Festival Katowice (польск.).  facebook.com. Праверана 15 лютага 2023.
11. ↑  Jann (PL) (англ.).  BUSH 2022. Праверана 15 лютага 2023.
12. ↑  = 🇵🇱 Poland: Blanka to Eurovision 2023 (англ.).  Eurovoix (26 лютага 2023). Праверана 26 лютага 2023.
13. ↑  Кто такой Jann. Певец из Польши влюбил в себя зрителей, проиграв отбор на «Евровидение-2023» **(нявызн.)**.
14. ↑  Петыцыя для адпраўкі Jann на Еўрабачанне 2023 **(нявызн.)**.
15. ↑  Jann rusza w trasę koncertową. Gdzie i kiedy zagra artysta? **(нявызн.)**.
16. ↑  "Gwiazda wieczoru". 24-latek zachwycił widzów Polsatu! **(нявызн.)**.
17. ↑  Jann i Zalewski na jednej scenie z Jaredem Leto! Fani OWF 2023 są zachwyceni **(нявызн.)**.

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | Instagram · Last.fm · Spotify · YouTube |
| Тэматычныя сайты | MusicBrainz |
| Нарматыўны кантроль | VIAF: 37166060257180321365 |